TRC รายได้พุ่งกระฉูด หนุนผลงานไตรมาส 1 พลิกกำไร 12 ลบ.
TRC รายได้พุ่งกระฉูด หนุนผลงานไตรมาส 1 พลิกกำไร 12 ลบ. จากช่วงเดียวกันเมื่อปีก่อนขาดทุน 48 ลบ.
13 พ.ค. 2563

บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากรายได้จากการให้บริการก่อสร้าง เท่ากับ 951.33 ล้านบาท เพิ่มจากงวดเดียวกันของปี ก่อน 161.80 ล้านบาท หรือคิดเป็นร้อยละ 20.49 สาเหตุมาจากงวดเดียวกันของปีก่อน บริษัทฯรับรู้รายได้จากโครงการงานระบบท่อเพียงจํานวน 163.10 ล้านบาท ซึ่งเป็นระยะปลายของโครงการที่ยกมาจากปีก่อนๆ
โดยงวดปัจจุบันบริษัทฯรับรู้รายได้จากโครงการให้บริการงานโยธา จํานวน 476.61 ล้านบาท งานระบบท่อจํานวน 338.22 ล้านบาท และงานระบบวิศวกรรม จํานวน 134.39 ล้านบาท จากโครงการที่สําคัญ เช่น โครงการ Block valve &amp; facility stations of the 5th Transmission Pipeline Phase 1 ของบริษัท ปตท. จํากัด (มหาชน) หรือ PTT โดยบริษัทฯ รับงานจาก Sinopec International Petroleum Service Corporation ซึ่ งเป็ นผู้รับเหมาก่อสร้างหลักของโครงการและโครงการก่อสร้างโรงงานผลิตกลีเซอรีน จากบริษัท บางจากไบโอฟูเอล จํากัด
อีกทั้งรายได้จากการให้บริการอื่น เท่ากับ 4.23 ล้านบาท เพิ่มจากงวดเดียวกันของปีก่อน 1.36 ล้านบาท หรือคิดเป็นร้อยละ 47.39 ซึ่งเป็นรายได้จากการจําหน่ายนํ้าประปาให้แก่อุตสาหกรรมและชุมชนบริเวณตําบลตาสิทธิ์ อําเภอปลวกแดง จังหวัดระยอง ของบริษัท ทีอาร์ซี ยูทิลิตี้ จํากัด (บริษัทย่อย)
ทั้งนี้ กําไรขั้นต้นจากการให้บริการก่อสร้าง เท่ากับ 96.35ล้านบาท คิดเป็นอัตรากําไรขั้นต้นร้อยละ 10.13 โดยอัตรากําไรขั้นต้นจากการให้บริ การก่อสร้างปรับตัวเพิ่มขึ้นจากไตรมาสแรกของปี 2562 ที่มีอัตรากําไรขั้นต้นอยู่ที่ระดับร้อยละ 4.37 เนื่องจากงวดเดียวกันของปี ก่อนบริษัทฯมีการปรับเพิ่มประมาณการต้นทุนของโครงการงานระบบวิศวกรรมที่อยู่ในช่วงปลายโครงการเพื่อให้ใกล้เคียงกับต้นทุนที่จะเกิดขึ้นจริง ทําให้อัตรากําไรขั้นต้นจากการก่อสร้างในงวดก่อนตํ่ากว่าค่าเฉลี่ยของบริษัท
ขณะที่ค่าใช้จ่ายในการบริหารและค่าใช้จ่ายทางการเงิน เท่ากับ 80.86 ล้านบาท และ 5.71 ล้านบาท ตามลําดับ ค่าใช้จ่ายในการบริหารลดลงเพียงเล็กน้อยจํานวน 1.22ล้านบาท หรือคิดเป็ นร้อยละ 1.49ค่าใช้จ่ายทางการเงินลดลงจํานวน 3.04 ล้านบาท หรือคิดเป็นร้อยละ 34.74 สาเหตุจากดอกเบี้ยหุ้นกู้ที่ลดลงโดยงวดเดียวกันของปีก่อนบริษัทฯจ่ายชําระดอกเบี้ยของหุ้นกู้จํานวน 180 ล้านบาท สําหรับงวดปัจจุบันบริษัทฯจ่ายชําระดอกเบี้ยของหุ้นกู้ที่ยังคงเหลือจํานวน 30 ล้านบาท และในเดือนมีนาคม 2563 บริษัทฯ ทําการไถ่ถอนหุ้นกู้ทั้งหมด ณ วันสิ้นงวดจึงไม่มีหุ้นกู้คงเหลือ
 